Predkladacia správa

	Vláda Slovenskej republiky na svojom 119. zasadnutí 9. februára 2005 schválila uznesením č. 104 návrh na uzavretie Dohody medzi Slovenskou republikou a registrovanými cirkvami a náboženskými spoločnosťami o výkone pastoračnej služby ich veriacim v ozbrojených silách a ozbrojených zboroch Slovenskej republiky (ďalej len „Dohoda“). Vláda rozhodla o predložení návrhu Dohody Národnej rade Slovenskej republiky na prerokovanie.
	Vzhľadom na zachovanie rovnoprávneho postavenia cirkví a náboženských spoločností v Slovenskej republike vznikla potreba uplatniť obdobný spôsob schvaľovania Dohody, ako bol uplatnený v prípade Zmluvy medzi Slovenskou republikou a Svätou stolicou o duchovnej službe katolíckym veriacim v ozbrojených silách a ozbrojených zboroch Slovenskej republiky, ktorá bola uverejnená v Zbierke zákonov pod č. 648/2002 Z. z.. 
	Materiál nemá žiaden finančný, ekonomický a environmentálny vplyv a ani dopad na zamestnanosť a na podnikateľské prostredie.